
PROME MINISTER A TRASPASA MANDO DI 
CARNAVAL 66 PA PRINS Y PANCHO 


Diadomingo mainta, manera tradicion, Prome Minister di nos 
Pais a ricibi Prins y Pancho di Carnaval 66 na Bestuurskantoor 
na unda el a efectua e “Traspaso di Mando” simbolico na Prins 
cu Pancho pa e temporada di Carnaval 2020. Esaki a tuma luga 
den un ambiente hopi bunita na unda cu tur e monarchanan di 
Carnaval 66 a yega un pa un na Bestuurskantoor den autonan 
clasico y a wordo ricibi pa Prome Minister Evelyn Wever-Croes. 


Dilanti di e mahestadnan di Carnaval 66 y nan mayornan 
presente, representantenan di SMAC, ganadonan di un of 
otro evento di Carnaval y e publico carnavalesco, e prome 
mandatario a duna un discurso dunando danki y felicita 
primeramente tur e monarchanan pa e bunita manera cu nan 
ta carga nos dushi Carnaval invertiendo tempo y fondo pa 
asina grandece nos Carnaval. Tambe Prome Minister a gradici 
famianan y tur esnan cu di un forma of otro ta pone di nan 
banda pa asina haci nos fiesta cultural mas grandi mustrando 
mundo henter cu Aruba si sa con ta celebra Carnaval. 


Prins y Pancho grandi di Carnaval 66 a lesa e decreto di e 
maneho cu nan lo desea di hiba y a haya ful atencion di nos 
Prome Minister kende a felicita nan y a desea nan exito den 
nan tarea pa guia paradanan di Carnaval 66. 


Despues di e traspaso di mando y ‘yabinanan’ a wordo 
entrega na e monarchanan, e monarchanan di Carnaval y 
representantenan di SMAC a wordo hiba pa e sala di Conseho di 
Minister na unda cu Prome Minister a regala nos mahestadnan 
di Carnaval 66 un bunita pin pa asina nan tambe por keda cu 
un bunita recuerdo di nan bishita. 


Prome Minister ta desea Aruba henter un dushi temporada 
di Carnaval y a gradici tur esnan cu ta tuma nan tempo pa 
engrandece e fiesta cultural di mas grandi di nos pais. 
Prome Minister ta enfatisa pa nos tur como un comunidad 
gosa carnaval grandemente y responsabelmente. Cuida nos 
muchanan di solo y cuida nan oido y ban permiti nan gosa nan 
fiesta sanamente. 


Aruba, Ban uni y demostra mundo cu nos si sa con pa celebra 
Carnaval. 











#NLINE, Ñ 


Dialuna 10 February 2020 





Continuacion Pagina 2 






































Y ARUBA 


MINISTER XIOMARA Ruiz-MADURO 


MINISTER di Finansa, Asuntonan Economico y Cultura 


Dialuna 10 February 2020 








SEYO NACIONAL DI ARTESANIA PA NOS 
PRODUCTONAN LOCAL 
OPORTUNIDAD PA HACI ENTREGA DI BO 
OBRA ARTESANAL 


Departamento di Cultura Aruba conhuntamente cu e Comision 
di Seyo Nacional di Artesania Aruba ta invita artesanonan pa 
haci entrega di tur material nobo cu NO tin Seyo Nacional ainda. 
Dia 28 di februari 2020 lo tuma luga nos prome evaluacion pa 
e aña aki, caminda e Comision ta bini hunto pa pasa riba tur e 
criterianan necesario pa e producto bini na remarca pa e Seyo 
Nacional di Aruba. 


Ta haci un yamada na e artesanonan pa entrega tur nan 
producto nobo pa mas tarda dia 26 di februari 2020 prome cu 
merdia. 

E proceso di aplicacion ta tuma luga na Departamento di 
Cultura Aruba na Horizonte Building na L.G. Smith Blvd. # 134 
(Prome Piso). Pa esaki mester * yena e formulario di aplicacion, 
* mester trece un identificacion valido, * un pasfoto, * como 
tambe un comprobante di adres. 


Pa mas informacion tocante e Seyo Nacional di Artesania y 
tambe tocante e proceso di aplicacion por fabor tuma contacto 
cu nos via telefon 582-2185. 


Criterianan pa bini na remarca di un Seyo Nacional di Aruba ta: 
* Mester ta traha na man. (No cu machine, pero cu herment 
manual senciyo) 

* Autentico, Disefio Original. 

* Consistencia den (re-) produccion di disefio y modelo. 

* Grado di experticio (tradicional) den trahamento di e producto. 
* E producto mester ta traha na Aruba. 

* Grado di uzo di material local. 

* Grado cu e producto ta refleha tecnicanan di artesania 
tradicional. 


"Artesania ta e ehempel bibo di un homber y un muhe cu balor 
y habilidad, capaz di uni un gran variedad di expresion y recoge 
e sentimento di un pueblo pa medio di nan ofishi". 

Artesania ta un arte caminda cu creativdad den forma di e arte 
y cultura ta haya bida. Ban sigui enrikece y contribui na nos 
productonan artesanal local. 





Ta danki na nos artesanonan cu mas y mas nos tin obranan 
artistico local. 
Cultura nos mester bib'e. 











Dialuna 10 February 2020 


#NLINE Y 





MINISTER MADURO A BRINDA UN 
RECONOCEMENTO NA SRA. ROSALINDA 
LUYDENS COMO INICIADOR DI E CARNAVAL 
DI E PARADA DI CARNAVAL DI NOORD 


Recientemente Minister Maduro a brinda un reconocemento 
na sra. Rosalinda Luydens miho conoci como Tante Lilly cu ta 
e persona cu a inicia cu e carnaval den e pueblo di Noord. 
Tante Lilly ta bini di un famia di 5 ruman y e ta conoci pa ta un 
persona humilde, trahado, cu hopi energia y cu un amor grandi 
pa mucha. E tabata un persona hopi activo den e bario di 
Noord. E tabata leidster den e grupo di padvinderij Antilliaanse 
Meisjes Gilde y tabata traha na e speelschool Chikitin Bin Bin 
den Centro di Bario di Noord. Durante afia Tante Lilly a realisa 
hopi idea pa e speelschool. Na aña 2014 Speelschool Chikitin 
Bin Bin a traha un plenchi pa e muchanan hunga y a yama 
e plenchi ‘Plenchi Tante Lilly’ como un muestra di aprecio y 
gratitud pa tur e trabounan cu Tante Lilly a haci pa e muchanan 
di barionan di Noord y bisindario. Tante Lilly ta tambe un 
persona masha religioso. E tabata forma parti di varios grupo 
di oracion di Noord 


Tante Lilly ta e persona cu 55 afia pasa a haya e genial idea 
di cuminsa cu un parada di carnaval den bario di Noord. Un 
atardi Tante Lilly tabata para observa algun mucha ta hunga 
den cunucu ela haya e idea pa organisa un parada di carnaval 
den cunucu pa e muchanan. Tante Lilly a bisa nan, cu no mag 
bay cumpra pafia di disfras, pero pa laga nan mes fantasia 
traha y asina haya un idea pa disfras. E muchanan tambe 
kier a saca nan Reina y Tante Lilly a hinca e nombernan den 
un wea grandi y riba sonido di fluit yen di gritamento a saca 
nan Reina. Bisifianan a fia Tante Lilly un garetia pa usa como 
carosa y hunto nan a gosa dornando e carosa cu trinitaria, 
cortina y sinta. Muchanan tabata asina contento y nan mes a 
bari plenchi y a trece nan stoel y banki pa bin disfruta di nan 
fiesta di carnaval. Tante Lilly mes a zorg pa Kool-Aid pa tur e 
muchanan por a haya algo di bebe. E dia di parada mes, e 
muchanan disfrasa na Turista, Chicas di Renny Otolina, trahe 
di Hawai, bendedo di briyechi, Pachi y Machi y trahenan di 
crepe di tur color, tabata tempran bou di e palo di kwihi na e cas 
di wela di Tante Lilly. E parada a cuminsa cu musica di radio, 
e muchanan mas grandi a toca tobo y bleki cu tabata zona 
manera steelband. E muchanan tabata canta y baila y a gosa 
masha hopi di nan parada cu a termina na cas di mayornan di 
Tante Lilly. 


Asina aki e parada di carnaval di Noord a inicia, cu un parada 
den cunucu di Boegoeroei. Un idea di Tante Lilly pa organisa 
un parada den bario di Boegoeroei pa e muchanan diberti, sin 
e mes a realisa e tempo ey cu e tabatin un vision cu poco poco 
a keda crece y a subi caminda y te cu ela yega na e ruta cu 
tin awor. Tante Lilly su vision y dedicacion ta un contribucion 
valioso pa nos cultura. Su amor y pasion pa mucha a haci cu e 
muchanan a lanta ta balora nos cultura for di chikito. 


E mandatario a yama Tante Lilly masha danki pa tur e afianan 





cu ela a dedica na organisa actividadnan pa e muchanan 
especialmente den bario di Noord y bisindario. Na nomber di 
Gobierno di Aruba, Minister di Cultura a reconoce Tante Lilly 
pa e bunita trabounan haci pa e muchanan y specialmente 
pa ta esun cu a inicia cu e bunita carnaval den e pueblo di di 
Noord. E dignatario a yama Tante Lilly danki pa su contribucion 
na cultura di Pais Aruba. 

5 PROYECTO DI INNOVACION 


“Cu ta prioridad di Gobierno di Aruba den 2020 





E proceso di eGovernment ya caba a drenta den e fase di 
implementacion. Asina aki nos lo percura cu pa e afia aki, 
mas intercambio di dato tuma luga entre Departamentonan di 
Gobierno na un manera sigur, facil, y instantaneo 
y tambe Gobierno lo por brinda mas servicio 'online'. 


eGovernment lo mehora calidad di bida di e 
ciudadano, cu ta nos meta principal. 


INNOVACION Y ENSEÑANSA 











GOBIERNO DI ARUBA 

MINISTER DI HUSTICIA MR. ANDIN 
BIKKER INVITA NA 'KICK OFF SESSION 
HOSTMANSHIP" 


Diabierna na Steunpunt Kustwacht Savaneta a tuma luga un 
‘Hostmanship session’ pa varios departamento di ministerio di 
Husticia. E departamentonan ta Instituto di Alarma y Siguridad 
(IASA), Cuerpo Especial Arubano (CEA), Korps Politie Aruba 
(KPA), Guarda nos Costa (GNC), Departamento di Integracion, 
Maneho y Admision di Stranhero (DIMAS) y Korrektie Instituut 
Aruba (KIA). Minister di Husticia, mr. Andin Bikker, riba 
invitacion di e departamentonan tabata presenta pa e 'kick off 
session Hostmanship'. E proyecto ta dirigi na inicia cursonan 
cu ta basa riba e filosofia di “Hostmanship', caminda lo bay 
enfoca entre otro riba con pa atende cu reto y obstaculonan 
den un ambiente di positivismo y asina optimalisa servicio y e 
ambiente na trabow ('work environment". 


POLISNAN TAMBE TA CUIDA NAN OIDO 
DURANTE ACTIVIDADNAN DI CARNAVAL 


Diasabra un rato prome cu salida di parada di Noord Minister 
di Husticia mr. Andin Bikker tabata presente na warda di Polis 
na Shaba caminda a haci entrega di 'earplugs' na miembronan 
di Cuerpo Policial. Nos oido ta hopi importante y esey ta haci cu 
mester cuida nos oido contra zonido of musica duro. Un bunita 
gesto pa nos miembronan di Cuerpo Policial pa nan por cuida 
nan oido durante Paradanan di Carnaval 66. Minister Bikker 
a desea un dushi temporada di carnaval na henter Pueblo di 
Aruba, y a pidi pa respet pa otro y cuida nos muchanan. 




















Y 





Gabinete Wever-Croes 

















ONLINE Y 


Dialuna 10 Febi 


FS 


FORMACION SOCIAL 


GOBIERNO Di 


FORMACION SOCIAL TA UN 
PROYECTO PA HOBENNAN 


ENTRE E EDAD DI 18 TE CU 24 ANA. 
GRUPO NOBO LO START 


12 FEBRUARI 2020 N 7:00 PM - 8:30 PM / MFA STA.CRUZ 
19 FEBRUARI 2020 / 7:00 PM - 8:30 PM \ MFA NOORD 

10 DI ARUBA 


MiNisTER DANGUI ODUBER 


MINISTER di Turismo, Salud y Deporte 








Minister Dangui Oduber: 


APERTURA DI E EDIFICIO NOBO DI 
RESPALDO NA MAHUMA TA MUESTRA DI E 
ATENCION CU TIN PA CU SALUD MENTAL! 


Diabierna atardi Minister di Salubridad Publico Sr. Dangui 
Oduber a acudi na e edificio nobo di Respaldo na Mahuma 
caminda a tuma lugar e apertura di dicho edificio. Aki e 
mandatario a hiba algun palabra den presencia di su Excelencia 
Gobernador Alfonso Boekhoudt, Presidente di Parlamento Sr. 
Ady Thijsen, e medisch directeur dr Hendrikus van Gaalen, 
algemeen directeur Lex de Jong y tur empleadonan di 
Respaldo. Salud mental ta un topico sumamente importante 
pero lastimamente den e ultimo gobernacion no a duna 
suficiente atencion riba e problema aki. E Gobierno actual si a 
pone e ser humano central y duna atencion na e problema di 
salud mental na Aruba. 





Palabranandi Minister Dangui Oduber"E problematica di malesa 
mental ta cu si esaki no keda trata e ta crea otro problemanan 
manera kehonan fisico cual ta occasiona cu hendenan ta bay 
AO y tin perdida di productividad. Otro consecuencianan di 
problema mental ta cu esaki tin su effectonan negativo no 
solamente pa e cliente pero tambe su famia rond di dje. Salud 
Mental ta algo cu ta toca nos tur y ta pesey como Minister di 
Salud mi ta trahando pa bin cu accionnan y pasonan pa asina 
trata salud mental na un manera integral na un pais chikito 
manera Aruba". 





Minister Oduber a trece dilanti cu e ta kere den e systema di 
team ambulatorio cu ta yega te serca e persona cu ta sufri di 
salud mental. Tambe e mandatario a bisa cu door di negligencia 
y falta di atencion riba salud mental den e ultimo añanan e 
magnitud di problema a crese. 

Nos gobierno a pone e ser humano central y cu hechos nos ta 
demostra cu nos ta haciendo esaki. 

Despues di mas di 30 afia Aruba ta haya su di dos policlinica 
pa yuda esnan cu problemanan di salud mental. Nos gobierno 
a percura pa esaki bira un realidad. 











Esaki ta un problema cu ta afecta muchanan, hobenan y 
adultonan. Un problema cu pa hopi afia a wordo neglisha y 
awor nos ta dunando e tur e atencion necesario. 
Respaldotin hopi necesidad di facilidadnan pa duna tratamento. 
Finalmente e mandatario a felicita Respaldo cu nan ampliacion 
den e necesidad aki. 

Instituto Biba Saludabel y Activo 
Minister di Turismo, 
Salubridad Publico y Deporte 


Sport Centrum San Nicolas 

GANADOR DI HKU AWARD MARIO 
GONSALVES A BISHITA MINISTER BESARIL 


Minister Plenipotenciario Guillfred Besaril a ricibi bishita di 


Mario Gonsalves, kende a ricibi recientemente e HKU Award 
pa su pelicula "Patroon". E HKU Award ta un premio di e Scol 
di Arte na Utrecht y esaki ta prome biaha cu un Arubiano pa 


gana e premio aki cu un film den e idioma Papiamento. 


Mario a conta minister Besaril con ela yega na e idea pa traha 
e film aki. Mario tabata na Aruba pa tuma un time out y aki ela 
topa cu hopi di su amigonan di antes. Ela ripara cu nan ta hopi 
mas rela-ha, mientras cu nan no tin hopi modo. 'E aspecto 
aki conhunto cu mi experencia cu mi a wordo lanta door di 
mi mama y e dificultadnan cu mi a enfrenta aki na Hulanda a 


bisami cu mi kier traha un film riba esaki, asina Mario ta conta. 


E pelicula "Patroon" ta conta e storia di e yiu di Curacao Malik 
cu a emigra hunto cu su mama Zoraya pa Hulanda pa un mihor 





futuro. E bida na Hulanda den e bario di Bijlmer na Amsterdam 
no tabata facil y tur e contratiempo cu nan a bin ta haya cu a 
pone cu poco poco Malik a conoce su caminda pa madurez. 
Mientrastanto Mario Gonsalves tin su propio compania di 
produccion cu ta haci produccionnan na diferente paisnan rond 
mundo. E pelicula *Patroon" a wordo presenta na diferente 
festivalnan, ma-nera “De Nederlands Filmfestival". Despues cu 
e pelicula repasa e festivalnan elo wordo transmiti na e canal 
di television Vice, cu tambe tabata partner den produccion di 
e pelicula aki. 


Minister Besaril a bisa di ta hopi orguyoso riba nos hobennan 
cu pafor di Aruba ta logra haci cosnan grandi y asina capta 
atencion nesesario. Sr. Besaril a felicita Mario Gonsalves cu e 


premio aki y a desea Mario tur clase di exito den futuro. 

GOBIERNO DI ARUBA 


GABINETE WEVER-CROES 


3 - 9 FEBRUARI 2020 


20 Ana di 
INNOVACION Y ENSENANSA 








Premier Wever-Croes a reuni cu representantenan di Sindicato 
TOPA riba diferente punto di preocupacion pa cu posicion 
huridico di ambtenaar. 


Sefior Abrahams di representacion di Hulanda na Aruba, 
a reuni cu Premier y a toca varios tema di e relacion entre 
Hulanda y Aruba. 


Premier Wever-Croes a reuni cu e Commissie Versterking 
Democratisch Bestel, cu ta trahando riba fortificacion di nos 
institutonan halto di estado. Tambe a reuni cu sefiora Shahaira 
Kelly cu ta encarga pa institui e Ombudsman, Defensor di 
Pueblo cu ta un prioridad pa Aruba. Parlamento unanimamente 
ta sostene e instituto importante aki, cu pronto lo bira realidad. 


Premier a asisti na e evento "Young Voices" den cual hobennan 
a wordo apunta pa hiba e mensahe di e SDG's cu ta e metanan 
cu Nacionnan Uni a stipula pa crea un miho mundo pa aña 
2030. Premier a gradici e hobennan pa acepta e retonan aki. 


AZV a firma un convenio cu Diferente instancia relaciona cu 
e seguro medico pa empleadonan publico y empleadonan 
publico cu pensioen, e asina yama AZV+. Premier a dirigi 
algun palabra na tur invitadonan presente, treciendo dilanti e 
innovacion den cuido di salud. 


Premier Wever-Croes tabata na Colombia y a reuni cu 
embahador di Reino na Bogota sr. Roodenburg y cu presidente 
di Holland House na Colombia, sr. van Bokhoven. A delibera 
con pa crea mas desaroyo entre Aruba y Colombia riba tereno 
di comercio, cultura y cuido medico. Premier Wever-Croes a 
presenta nos vision economico 2019-2021- 

Colombia por hunga un papelimportante den esaki y lo explora 
tur posibilidad. 


Na Bogota Premier a reuni cu CEO di Avianca Airlines sr. Anko 


van der Werff. Avianca ta un partner importante pa desaroyo 
turistico di Aruba y den transporte di pashentnan buscando 
nan salud na Colombia. 


Premier tabata tin un bon reunion cu Presidente Ivan Duque di 
Colombia. A delibera riba varios tema di interes mutuo y con 
pa estrecha lasonan di Amistad y traha riba mas intercambio 
comercial y cultural. Presidente Duque di Colombia a expresa 
riba rednan social: 

"Queremos estrechar nuestros lazos de amistad y que 
tengamos un mayor intercambio Comercial y Cultural". 


Minister di Husticia, mr. Andin Bikker, a continua cu e ciclo 
di reunionnan cu diferente stakeholder den nos comunidad 
pa cu e tema di siguridad. Asina a reuni durante siman cu 
representantenan di joyerianan. Durante e reunion Minister 
Bikker a propone pa pone e Mobile Command Center di KPA 
na diferente luga rond di Aruba, incluyendo e area di crusero. 
A base di esey diaberna ultimo KPA a pone dicho Command 
Center na e area di crusero, cual a wordo hopi aprecia. 


Minister Bikker a inicia un ‘Request for Expression of Interest’ 
pa un proyecto piloto pa autonan di Polis por wordo ekipa cu 
computer. Esaki a keda anuncia durante un bishita di cortesia 
di Parlamentarionan sr. Rocco Tjon, sr. Alan Howell y sr. 
Hendrik Tevreden. Durante tratamento di Presupuesto 2018, 
Parlamento a presenta y aproba un mocion den cual a expresa 
e deseo pa bin cu un proyecto piloto pa autonan di Polis por ta 
ekipa cu computer. Diaranson Minister Bikker a laga publica un 
"Request for Expression of Interest' pa asina inicia e proceso pa 
por cumpli cu e mocion. 'Request for Expression of Interest' ta 
un proceso transparente caminda basicamente ta pone cierto 
punto di salida pa invita companianan cu tin cierto experticio 
riba un area, cu den e caso aki ta on board computers pa auto 
di Polis, pa participa. 

Continuacion Resumen di Siman 


Durante e bishita di cortesia di e Parlementarionan, 
Parlamentario sr. Rocco Tjon a otorga na Minister Bikker un 
copia di cortesia di un ley di Iniciativa cu ta adresa e tema 
di identidad, pa asina por efectua controlnan mas efectivo. 
Minister Bikker a gradici e Parlamentarionan y a expresa 
Su elogio y aprecio pa e hecho cu Parlamento ta eherce e 
derecho di presenta leynan di Iniciativa y asina na un manera 
positivo ta yuda trece solucionnan pa e retonan cu nos pais ta 
enfrentando. 


Edificio na Wayaca pa acomoda Departamento di Recherche y 
Polistakedandocla. MinisterBikkerabaymiraconleuetrabounan 
ta na e edificio di Wayaca unda pronto departamentonan di 
Recherche y Polis lo muda. E mudamento ta tumando luga 
debi na un situacion hereda di e gobierno anterior caminda 
cu e departamento di Recherche tabata traha den un edificio 
cu no tabata adecua. Pa pone Polis y Recherche traha den e 
edificio nobo mester a haci varios cambio fundamental, entre 
otro traha espacio pa haci interogacion, espacio pa detenido 
y varios otro medida di siguridad pa tanto e detenidonan y 
esunnan cu ta traha den e edificio. Minister Bikker ta contento 
cu e trabounan ta progresando y cu pronto tur Recherche por 
bay traha den un edificio nobo cu un ambiente di trabou mas 
adecua. 


Diabierna na Steunpunt Kustwacht Savaneta a tuma luga un 
‘Hostmanship session’ pa varios departamento di ministerio di 
Husticia. E departamentonan ta Instituto di Alarma y Siguridad 
(IASA), Cuerpo Especial Arubano (CEA), Korps Politie Aruba 
(KPA), Guarda nos Costa (GNC), Departamento di Integracion, 
Maneho y Admision di Stranhero (DIMAS) y Korrektie Instituut 
Aruba (KIA). 

Minister di Husticia, mr. Andin Bikker, riba invitacion di e 
departamentonan tabata presente pa e ‘kick off session 
Hostmanship'. E proyecto ta dirigi na inicia cursonan cu ta 
basa riba e filosofia di “Hostmanship', caminda lo bay enfoca 
entre otro riba con pa atende cu reto y obstaculonan den un 
ambiente di positivismo y asina optimalisa servicio y e ambiente 
na trabou (‘work environment’). 


Diasabra un rato prome cu salida di parada di Noord, Minister 
di Husticia mr. Andin Bikker tabata presente na warda di Polis 
na Shaba caminda a haci entrega di “earplugs' na miembronan 
di Cuerpo Policial. Nos oido ta hopi importante y esey ta haci cu 
mester cuida nos oido contra zonido of musica duro. Un bunita 
gesto pa nos miembronan di Cuerpo Policial pa nan por cuida 
nan oido durante Paradanan di Carnaval 66. Minister Bikker 
a desea un dushi temporada di carnaval na henter Pueblo di 
Aruba y a pidi pa respet pa otro y cuida nos muchanan. 


Siman pasa a tuma luga na Aruba e reunion interinsular pa loke 
ta preparacion di e opleidingsschool pa futuro maestronan cu 
ta parti di e acuerdo di e Vierlandenoverleg entre e diferente 
ministernan di enseñansa den Reino. Esaki lo bira un forma 
innovativo di preparacion di maestronan y Aruba ta hugando un 
papel clave den esaki. Den mesun indole di inicia programanan 
nobo di enseñansa, a delibera riba diferente initiativa na nivel 
di formacion profesional cu pronto lo keda anuncia. 


JFK centre ta den su ultimo fase pa por risibi e yabi pa e luga 


di innovacion y educacion. 


Durante un ceremonia cultural Minister Xiomara Maduro a 
brinda homenahe na sra. Rosalinda Luydens, sr. Claudius 
Philips y sr. Robert Jeand'or den presencia di nan famia 
y amistadnan na Fort Zoutman. Tres persona cu a duna un 
aporte valioso na cultura di nos Pais. 

Sra. Rosalinda Luydens cariñosamente yama Tante Lilly a 
wordo honra como e persona cu a inicia y organisa carnaval 
den bario di Noord. 

Sr. Claudius Philips y sr. Robert Jeand'or a wordo honra como 
artistanan local y internacional cu a contribui riba e tereno di 
musica na desaroyo di nos cultura. 

Durante di un ceremonia dedica na e tres baluartenan cultural, 
Minister di Cultura a hiba palabra pasando un tiki door di 
historia di cada un y na nomber di Gobierno di Aruba a gradici 
nan pa nan contribucion na desaroyo di cultura di nos Pais. 
Como muestra di aprecio, Minister Xiomara Maduro a brinda 
un plakaat na cada baluarte como un lider den comunidad cu 
a contribui na nos cultura. 


Diabierna den representacion di Minister President sra. Evelyn 
Wever-Croes, Minister Maduro a hiba palabra na ocacion 
di e desvelo di e proyecto RECIP IV di WEB. Un momento 
importante den historia di produccion di awa potable y di 
coriente na nos Pais, ya cu nos ta bay pasa pa un era den cual 
WEB lo no bay haci uzo di boiler mas y lo bay completamente 
over riba e motornan di RECIP otro aña. Minister Maduro a 
felicita Gerencia y trahadonan di WEB cu e ‘milestone’ aki y 
a gradici e compania internacional Wärtsilä y e companianan 
local ALBO Aruba, CVC Construction and Management y 
Twentsche Kabel Fabriek pa nan cooperacion pa haci e 
proyecto importante aki na Aruba posibel. 


Diasabra Minister di Cultura a presencia e di 49 Festival di 
Tumba di Aruba den Carnival £ Entertainment Village. E 
mandatario tabata tin e placer di por a corona e Rey di Tumba 
kende a keda den persona di sr. Jerrino 'Bass' Ridderstap. 
Minister Maduro ta felicita e finalistanan Jerwin Hernandez y 
Gilaine Wester y tur e participantenan. Danki pa laga Pueblo 
biba nos cultura. E mandatario ta felicita tambe sr. Roy Sneek, 
na kende SMAC a dedica e di 49 Festival di Tumba di Aruba. 
Masha pabien Meneer Sneek. 


E siman cu a pasa Minister Marisol Lopez-Tromp durante rueda 
di prensa di Gobierno a elabora riba e vision di e Ministerio 
accentuando e importancia pa tin balansa entre desaroyo di 
nos isla y cuido di naturalesa. 


Ademas a reuni cu directornan di departamento di Infra pa 
trata e cambionan cu ta bin na DIP/ DOW entre otro trabounan 
di renobacion, particularmente pa aumenta eficiencia den e 
departamento y mehora servicio na cliente. 


Riba invitacion di International School of Aruba, Minister 
Lopez-Tromp a duna un presentacion relaciona cu Medio 
Ambiente y alabes contesta preguntanan di e muchanan. Un 
tema importante pa nos muchanan amplia nan conocemento 
riba dje. 

MESTER PASA DEN TRABOU DURO 
GU DEDICAGION Y DETERMINACION 
NOS TA LOGRA E EXITO 
GU NOS TA PROPONE 





Gabinete Wever-Croes 





Dialuna 10 February 2020 








